open-index/open-wikipedia-markdown huggingface dataset:
נביבולול

**נביבולול** (באנגלית: **Nebivolol**) היא תרופה ממשפחת חוסמי בטא המשמשת לטיפול ביתר לחץ דם ובאי-ספיקת לב.

בישראל, התרופה משווקת תחת השמות המסחריים Nebilet ו-Bystolic.

## שימוש רפואי
נביבולול מיועדת לטיפול ביתר לחץ דם ובאי-ספיקת לב.

התרופה משמשת גם להקלת תסמיני אנגינה פקטוריס על ידי הפחתת עומס העבודה על הלב והפחתת הדרישה לחמצן. נביבולול ניתנת דרך הפה וניתן לשלב אותה עם תרופות אחרות לטיפול ביתר לחץ דם.

לפני השימוש בחוסמי בטא, קו הטיפול הראשוני לטיפול ביתר לחץ דם כולל: מעכבי ACE, חוסמי הקולטן לאנגיוטנסין II, חוסמי תעלות סידן ומשתנים תיאזידיים. אלא אם כן קיימות מחלות נלוות המצדיקות שימוש בנביבולול, עדיף להתחיל טיפול קו הטיפול הראשון.

## פרמקולוגיה וביוכימיה
### סלקטיביות ל-β1
נביבולול הוא חוסם בטא סלקטיבי ל-β1 (המכונה גם חוסם בטא קרדיו-סלקטיבי). בניסוי מעבדתי נמצא כי נביבולול סלקטיבי ל-β1 פי 3.5 יותר מאשר ביסופרולול. עם זאת, סלקטיביות זו תלויה במינון ובפרופיל הגנטי של המטופל.

### פעילות וזודילטורית
בניגוד לחוסמי בטא מסורתיים, לנביבולול יש פעילות של הרחבת כלי דם ייחודית הנגרמת על ידי שחרור תחמוצת חנקן (NO) מתאי האנדותל. מנגנון זה מפחית את ההתנגדות הפריפרית ומשפר את תפקוד האנדותל, במיוחד בקרב מטופלים עם יתר לחץ דם.

### השפעה נוגדת יתר לחץ דם
נביבולול מפחית את לחץ הדם על ידי הרחבת כלי דם ושימור תפוקת הלב. התרופה משפרת את הנפח הפעימתי ומפחיתה את העומס על הלב. בניסויים קליניים נמצא כי נביבולול יעיל יותר מפלצבו בטיפול ביתר לחץ דם.

### פרמקוקינטיקה
נביבולול קשור לחלבוני פלזמה בשיעור של כ-98%, בעיקר לאלבומין.
זמן מחצית החיים שלו נע בין 12 ל-19 שעות, תלוי בפרופיל המטבוליזם של המטופל (מטבוליזם מהיר או איטי על ידי CYP2D6).
התרופה מופרשת בשתן ובצואה.

## אוכלוסיות מיוחדות
### הריון והנקה
קטגורית סיכון C. נביבולול אינו מומלץ במהלך הריון או הנקה, בשל היעדר מידע מספק על בטיחות התרופה.

### קשישים
אצל קשישים יש לנטר את תפקוד הכליות והכבד בשל שינויים מטבוליים אפשריים.

## תופעות לוואי
תופעות הלוואי הנפוצות כוללות: כאבי ראש, עייפות, סחרחורת ובחילות. תופעות לוואי חמורות כוללות: אי-ספיקת לב, ברונכוספזם ותסמונת רנו.

## התוויות נגד
* ברדיקרדיה חמורה
* חסם הולכה מדרגה שנייה או גבוהה יותר
* מטופלים עם הלם לבבי
* אי-ספיקת לב חמורה שאינה מפוצה
* תסמונת הסינוס החולה (אלא אם הושתל קוצב לב קבוע)
* ליקוי חמור בתפקודי כבד (דרגת Child-Pugh B)
* מטופלים עם רגישות יתר לכל רכיב בתרופה זו

## קישורים חיצוניים

* מידע נוסף על נביבולול ב-Drugs.com

## הערות שוליים

קטגוריה:תרופות לפי א'-ב'
קטגוריה:חוסמי בטא
סם פיליפס (שחקן אנגלי)

**סם פיליפס** (נולד ב-31 במאי 1984) הוא שחקן אנגלי.

פיליפס הוא בנו של הבמאי הטלוויזיוני ניק פיליפס ובוגר בית הספר גילדהול למוזיקה ודרמה. פיליפס ידוע במיוחד בזכות תפקידיו בקומדיית הילדים *Hotel Trubble*, שם גילם את ג'יימי, וכן בתפקידו כספנסר קוונדיש בעונה השלישית של סדרת הדרמה של קיי מלור, "הסינדיקט". בסדרה זו כיכב לצד אנתוני אנדרוז, אליס קריגה, לני הנרי וריצ'רד רנקין.  

פיליפס הופיע גם במספר הפקות טלוויזיה וקולנוע נוספות, בהן "הרחק מן ההמון הסואן", "בבשר החי", Pete versus Life, Micro Men, My Family, איסטאנדרס, ו-"הכתר". בעונה השלישית של סדרת הלהיט של נטפליקס, *[[ברידג'רטון]]*, הוא מופיע בתפקיד אורח כלורד דבלינג, דמות חדשה המשמשת כמועמד פוטנציאלי כמחזר של הדמות הראשית, פנלופי פדרינגטון.

פיליפס השתתף במספר הפקות תיאטרון בולטות. הוא גילם את דמותו של לוקווד בהפקה של נערי ההיסטוריה בתיאטרון הלאומי, את קלאודיו במחזה *[[מהומה רבה על לא דבר]]* בתיאטרון הגלוב של שייקספיר, ואת ברטרם קייטס בהפקה המוערכת של *Inherit The Wind* בתיאטרון אולד ויק. בהפקה זו שיחק לצדו של קווין ספייסי, תחת בימויו של טרבור נאן.

## קישורים חיצוניים

## הערות שוליים

קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1984
מי בן שיח

"**מי בן שיח**" ו"**מי אדיר על הכל**" הם צמד פיוטים לחופה שנהוג לשורר ביהדות אשכנז. מדובר בשני פיוטים נפרדים שחוברו יחד.

מחבר הפיוט "מי אדיר על הכל" אינו ידוע, והפיוט "מי בן שיח" מופיע בגרסה קודמת בכתבי יד עם חתימת "משה", אבל לא ידוע עליו מעבר לכך. "מי אדיר על הכל" מופיע בשלימותו בכתב יד אחד, ודוד קאופמן הדפיס את נוסח ארוך של הפיוט, הכולל את כל אותיות הא"ב על פי כתב יד שאינו ידוע היום. "מי בן שיח" הוא נוסח משובש של הפיוט "מבין שיחים" המופיע בשלשה כתבי יד של זמירות מאשכנז.  הפיוט נדפס לראשונה בשו"ת דבר משה לר' משה תאומים בלמברג תרכ"ד בצורה מקוצרת ומשובשת, הדומה לגרסה הנפוצה היום.

## מחבר
כאמור, מחבר הפיוט אינו מזוהה, אך בספר אוצר כל מנהגי ישורון כתב כי מחברו הפיוט מי אדיר הוא מחברו של הפיוט אדיר הוא אותו נהוג לזמר בליל הסדר. אף הפיוט מי אדיר היה בתחילה מסודר על כל סדר הא' ב'.

## תוכן ופירוש הפיוט
יש שכתבו שכוונת הפיוט הוא כך:

**מי בן שיח** - מי שמבין את השיח, של - **שושן חוחים** - של עם ישראל שנמשלו לשושנה בן החוחים, והכוונה לאלוהים, **הוא יברך את החתן ואת הכלה** - הוא זה שראוי לברך את החתן ואת הכלה.

אחרים כתבו ביאור אחר על פי מדרש שיר השירים  ולפי זה פירוש הפיוט הוא כך:

**מי בן שיח** - מי שמבין שיח, **שושן חוחים** - והוא דומה לשושנה בן החוחים, **הוא יברך את החתן ואת הכלה** - הוא ראוי לברך ברכת חתנים. והיינו שהפיוט הוא בעצם פתיחה והזמנה למסדר החופה שיברך ברכת חתנים.

את סיום הפיוט "אהבת כלה משוש דודים" נהגו בכמה קהילות חסידים, לשנות ל'אהבת רעים משוש דודים".

עוד כתבו לפרש על פי התלמוד במסכת סנהדרין מה שדרשו על הפסוק "סוגה בשושנים" שעם ישראל אינם צריכים לגדור עצמם בגדר של חוחים ודי להם בשושנים, ואלוהים המבין שיח זה, הוא יברך את החתן ואת הכלה.

## מנהגי הפיוט
כאמור, נהוג לשיר את הפיוט בזמן החופה ובדרך כלל הוא מושר בנגיון החופה המסורתי, אך ישנם גם לחנים מיוחדים לפיוט זה. אחד מהם הוא ניגון חסידי המיוחס לרבי ישכר בר מרדושיץ. מנהג זה נפוץ יותר מחוץ לישראל, אמנם גם בחופות בארץ ישראל יש ששרים פיוט זה.

רבים נוהגים לשיר את חלקו הראשון של הפיוט 'מי אדיר' כשהחתן נכנס לחופה, ואילו את חלקו השני 'מי בן שיח' כשהכלה נכנסת לחופה. אמנם יש שנהגו לשיר רק את הפיוט 'מי אדיר', ויש ששרים רק את הפיוט 'מי בן שיח'.

בשם המהרי"ל דיסקין מספרים שהקפיד על כך שישוררו את הפיוט קודם החופה, ובאחת החופות שהיו לא הסכים שיקדשו קודם שמשוררים את הפיוט.

## בתרבות
לחנים רבים מספור נכתבו על פיוטים אלו, רבים מהם הוקלטו והופצו בצורה מסחרית. 

## לקריאה נוספת
*יונה פרנקל, גבריאל וסרמן, ואברהם פרנקל, **פיוטי שבת חתן ושבת ברית מילה**, ירושלים תשפ"ה, עמ' 71-72, 74, 145-147.
* מאיר בר-אילן, עטרת חתנים, מהדורה שלישית, עמ' 28-36.

## קישורים חיצוניים
* 
* 
* 

## הערות שוליים

קטגוריה:פיוטים לנישואין
סודה (סרט)

**סודה** הוא סרט קולנוע ישראלי משנת 2024 בבימויו של ארז תדמור, עם רותם סלע וליאור רז בתפקידים הראשיים.

התסריט של ארז תדמור ושלמה אפרתי מבוסס על דמויות ממשפחתו של תדמור. ניצולת שואה מגיעה לשכונת של ניצולי שואה ונדחית בגלל שמועות שהייתה קאפו באושוויץ.

הסרט צולם בקיבוץ האון, גבעת ברנר, חיפה וגיאורגיה (מפעל הסודה).

הסרט היה מועמד לשלושה פרסי אופיר בטקס פרסי אופיר לשנת 2024:
*פרס אופיר לשחקן המשנה הטוב ביותר – זוהר שטראוס
*פרס אופיר לעיצוב האמנותי הטוב ביותר – איתן לוי
*פרס אופיר לעיצוב התלבושות הטוב ביותר - רייצ'ל בן דהן

## תקציר העלילה
שולם גוטליב (ליאור רז) היה מפקד פרטיזנים יהודים במלחמת העולם השנייה. הסרט מתחיל במתקפתם על רכב גרמני ביער בפולין ב-1944. לאחר המלחמה עלה שולם למדינת ישראל עם אשתו גיטה (נטע שפיגלמן), בתו אסתי (סיון תדמור) ושאר חברי הקבוצה. הם שוכנו בשכונה על שפת הכנרת והקימו שם בית חרושת לסודה.

שולם הוא מנהיג הקבוצה, משמש "בורר" בסכסוכים ועל פיו יישק דבר. גיטה סובלת מדיכאון ומאזינה כל יום להודעות ברדיו של המדור לחיפוש קרובים כדי לשמוע פרטים על אחותה שנעלמה במלחמה.

את השקט היחסי בשכונה משבשת ניצולת שואה יפהפייה בשם אווה (רותם סלע) שמגיעה לשכונה ב-1955 עם בתה חנה (אנסטסיה אוורבוך). שולם עוזר לה בכניסה והם מתאהבים למורת רוחו של אשר (זוהר שטראוס) שאשתו נעלמה במלחמה והוא רוצה לפתוח פרק ב' בחייו עם אווה.

גיטה בדיכאון עמוק ומסכימה להתאשפז במוסד לטיפול. בחדר היא נמצאת עם אישה מבוגרת (פירה קנטור) שמנסה לפתח שיחה אתה. בזמן הזה מתקרב שולם לאווה והם מקיימים יחסים אינטימיים. דבר שלא נעלם מעיני תושבי השכונה.

לשולם בן דוד בשם יאנק (גל פרידמן) הנשוי למרים (שרון שטרק). מרים מפרסמת כי אווה הייתה בזמנו קאפו באושוויץ לאחר שהתאהבה ברופא גרמני ששלח את בתה למנזר ואותה מינה כקאפו.

שולם נפגש עם ניצולת שואה (הילה סורג'ון פישר) שהייתה באותו צריף עם אווה אך היא לא מזהה אותה (או שאינה רוצה) ואומרת כי כולן היו גלוחות ודומות אחת לשנייה.

אווה ובתה מגורשות באלימות מהאוטובוס על ידי נשות השכונה שקוראות לעברה "קאפו".

השמועות פושטות. אנשי השכונה מתנכלים לאווה ונתקלים בהתנגדות אלימה של שולם. מישהו מנסה להתנקש באווה אך היא מתאוששת. לבסוף שולם עובר עם משפחתו לחיפה ואווה וחנה עוברות לאוסטרליה.

## צוות השחקנים

## קישורים חיצוניים

*מאחחורי הקלעים של הסרט סודה, באתר יוטיוב
*הסצנה באוטובוס, באתר יוטיוב
## הערות שוליים

קטגוריה:סרטי 2024

קטגוריה:סרטים בעברית
קטגוריה:סרטי יונייטד קינג
קטגוריה:סרטים על השואה
קטגוריה:סרטים ישראליים משנת 2024
ברקים ורעמים

"**ברקים ורעמים**" הוא שיר שנכתב על ידי יהונתן גפן והלחין דייוויד ברוזה. השיר פורסם לראשונה בשנת 1978 בספר הילדים "הכבש השישה עשר" מאת גפן. באותה שנה נכלל השיר גם באלבום המוזיקלי "הכבש השישה עשר", שבו בוצע על ידי דייוויד ברוזה, בליווי גידי גוב ויוני רכטר.

## רקע
שירי החורף שנכתבו בעשורים הראשונים להקמת מדינת ישראל התמקדו בעיקר בהיבטים התועלתניים של החורף, כמו חשיבות הגשם והמים להשקיית השדות והצמחים, וזאת מנקודת מבט לאומית-חקלאית וההתיישבותית. רבים משירים אלו נכתבו בסגנון חגיגי ולעיתים אף דרמטי. לעומתם, השיר "ברקים ורעמים" עוסק בהיבטים של החורף שאין להם משמעות לאומית אך הם משמעותיים מאוד בעיני ילדים, כגון הצלילים והקולות הנשמעים בלילות חורפיים.

## מבנה השיר ותוכנו
השיר בנוי משישה בתים. ארבעה מהם שווים באורכם וכל אחד כולל ארבע שורות. שני הבתים הנוספים, הכוללים יחד שמונה שורות, מחולקים באופן שונה: הבית הרביעי כולל שבע שורות ואילו הבית החמישי כולל שורה אחת בלבד. בבתים בני ארבע השורות החריזה סדירה, אולם בבית הרביעי, בן שבע השורות, החריזה כמעט נעלמת, והוא נכתב בסגנון דיבורי, המזכיר מונולוג טיעוני. השורה הבודדת מהווה את הבית השישי של השיר, ומופיעה כסוג של "פאנץ' ליין" המעלה חיוך: "לעיתים רחוקות אתה פוגש רעם נחמד".

הבית הראשון והאחרון בשיר זהים, ומבטאים נקודת מבט ילדית ובלתי צפויה: "ברקים ורעמים / בליל חורף קר / לא נשמעים תמיד / אותו דבר". השיר מסופר מנקודת מבט של דובר-ילד, השוכב במיטתו בלילה ונחשף לשרשרת הברקים והרעמים. מתוך חוויותיו, הילד קובע עמדה אישית ומביע במידה של איפוק את תחושת הפחד שמעוררים בו הרעמים.

## ביבליוגרפיה
* **קסם וחברים: שירים וסיפורים לכל השנה (מדריך למורה)**, מטח: המרכז לטכנולוגיה חינוכית, 2018, עמ' 13
* 

קטגוריה:שירי הכבש השישה עשר
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי דויד ברוזה
קטגוריה:שירים על גשם
דוד מוריס

**דוד מוריס** (נולד ב-1936) הוא פסל וקדר ישראלי יליד ארצות הברית.

## ביוגרפיה
דוד מוריס נולד בשנת 1936 בברוקטון, מסצ'וסטס, ארצות הברית. כבר בנעוריו למד בתיכון לאמנויות, ובשנת 1952 בקירוב רכש לעצמו אובניים. בין השנים 1958-1954 למד באוניברסיטת אלפרד.

בשנת 1962 עלה לישראל והצטרף לקיבוץ עין השופט. לאחר כשנתיים קיבל מהקיבוץ יום ליצירת אמנות, אותו הקדיש בעיקר לרישום. בשנת 1969 החל לעבוד בסטודיו של ג'ין מאיר בקיבוץ, ובשנת 1976 עבר לסטודיו משלו.

עיקר יצירתו של מוריס היא בתחום הפיסול הקרמי. עבודותיו מכילות דמויות אנוש מסוגננות, בעלי חיים והיברידים הקרובות באופיין אל האמנות הסוריאליסטית והפרימיטיביסטית. רבות מהן נמצאות בתנועה.

## תערוכות יחיד

## פרסים
*1967 פרס דבורה דוידזון לפיסול וציור
*1975 פרס האמנות - מועצה אזורית מגידו
*1988 ציון לשבח, אגודת האמנות הקרמית, יפן

## לקריאה נוספת
*ארואטי, אינה (אוצרת), **דוד מוריס: הרהורים**, בית אהרון כהנא, רמת גן, 2001
*ילון קולטון, תרצה, "אלוהים נמצא בפרטים הקטנים", **1280°c**, מס' 18, חורף 2008, עמ' 4-11

## קישורים חיצוניים

* 
* 
* גדעון עפרת, דייוויד מוריס: צְל̞מים, באתר המחסן של גדעון עפרת, 29 בינואר 2023
* 
* דוד פאול מוריס באתר רוש פרמצבטיקה

קטגוריה:אמני קרמיקה ישראלים
קטגוריה:פסלים ישראלים
קטגוריה:עין השופט: אישים
קטגוריה:ישראלים שנולדו ב-1936
דונטטטלן

**דונטטטלן** (בהונגרית: **Dunatetétlen**) הוא כפר בנפת קלוצ'ה שבמחוז באץ'-קישקון, בדרום־מזרח הונגריה.

הכפר ממוקם בצפון-מערב מחוז באץ'-קישקון, כ-8 ק"מ דרום-מזרחית לעיר שולט.

בצפון-מזרח הכפר עובר כביש 53, המחבר בין שולט לגבול סרביה ומהווה נתיב גישה מרכזי לכפר. בנוסף, הכפר נגיש דרך כביש 5305 המחבר בין קצ'קמט לקלוצ'ה בלי לעבור במרכז העיר שולט. בעבר היה הכפר מחובר לרשת הרכבות של מסילת 151, אך מאז 2007 אין בה תנועת נוסעים.

דונטטטלן היא קהילה קטנה, שהפכה לכפר עצמאי רק בעשורים האחרונים. עדויות ארכאולוגיות מלמדות על התיישבות רומית באזור בסביבות שנת 50 לספירה. היישוב מוזכר לראשונה במסמכים משנת 1382, ומאז היה בשליטת משפחות אצולה שונות. בשנת 1947 הוכר הכפר כיישוב עצמאי לאחר שהתנתק מהכפר הרטה.

כמו כפרים רבים באירופה, גם אוכלוסיית דונטטטלן נמצאת בירידה. כך, בשנת 1990 חיו בכפר 674 תושבים ובשנת 2023 הצטמצם מספרם ל־512 בלבד.

## אתרים בולטים
* **ארמון טלקי** – ארמון מהמאה ה-20, מוקף פארק, מהווה סמל של הכפר.
* **גשר היסטורי** – גשר דו-קשת מהמאה ה-19 מעל תעלת פוזוולגי.
* **שמורת בודי-סק** – אזור טבע מוגן עם אוכלוסיות ייחודיות של עופות, כולל חופמי צווארון, חרטומית ביצות וסיקסק.

## קישורים חיצוניים

* 

## הערות שוליים

קטגוריה:הונגריה: כפרים
אמילי סנט ג'ון מנדל

**אמילי סנט ג'ון מנדל** (באנגלית: **Emily St. John Mandel**; נולדה ב-10 במרץ 1979) היא סופרת קנדית. היא חיברה שישה רומנים, ובניהם תחנה אחת-עשרה, אשר זיכה אותה בפרס ארתור סי קלארק ועובד לסדרת טלוויזיה. בנוסף חיברה מנדל מספר סיפורים קצרים ומסות.

## ביוגרפיה

מנדל נולדה בשם **אמילי פיירבנקס** ב-1979 במרוויל בקולומביה הבריטית לאם קנדית ואב אמריקאי. בגיל 10 עברה עם משפחתה לאי דנמן שם התחנכה בחינוך בייתי. בגיל 18 עברה לטורונטו ללמוד מחול. לאחר מכן התגוררה במונטריאול ובניו יורק, שם עבדה כעוזרת אדמיניסטרטיבית באוניברסיטת רוקפלר.

מנדל הייתה נשואה למחזאי קווין מנדל. הם הביאו לעולם בת והתגוררו בניו יורק. הם התגרשו ב-2022. ב-2024 התארסה מנדל לבת זוגה. היא בעלת אזרחות אמריקאית.

## רומנים

מנדל החלה לעבוד על הרומן הראשון, "אתמול בלילה במונטריאול (Last Night in Montreal)" ב-2002, בזמן שגרה במונטריאול. הספר יצא לאור ב-2009. שנה לאחר מכן יצא לאור ספרה "אקדחו של הזמר (The Singer's Gun)" וב-2012 יצא לאור הספר "רביעיית לולה" (The Lola Quartet).

ב-2014 יצא לאור ספרה תחנה אחת-עשרה (Station Eleven). עלילת הספר עוקבת אחר להקת שחקנים נודדת באזור הימות הגדולות בארצות הברית בעולם פוסט-אפוקליפטי לאחר מגפה. הספר זכה בפרס ארתור סי קלארק ובפרס טורונטו לספרות והיה מועמד לפרס הספר הלאומי. הספר זכה לתשומת לב רבה בזמן מגפת הקורונה. ב-2021 עלתה ב־HBO Max מיני סדרה המבוססת על הספר. הספר יצא לאור בעברית בהוצאת בבל ב-2017 בתרגומה של שרון פרמינגר.

ב-2020 יצא לאור ספרה "מלון הזכוכית" (The Glass Hotel). הספר יצא לאור בעברית ב-2023 בהוצאת עם עובד בתרגומה של מרב זקס-פורטל. ספרה השישי, "ים השלווה" (Sea of Tranquility), יצא לאור ב-2022. הספר ראה אור בעברית בהוצאת בבל ב-2023 בתרגומה של שרון פרמינגר.
## קישורים חיצוניים
* 

## הערות שוליים

קטגוריה:ילידות 1979
קטגוריה:סופרות קנדיות
קטגוריה:סופרים קנדים
קטגוריה:קנדים שנולדו ב-1979
קטגוריה:סופרות להט"ביות
מייסי ריצ'רדסון-סלרס

**מייסי ריצ'רדסון-סלרס** (באנגלית: **Maisie Richardson-Sellers**; נולדה ב-2 במרץ 1992) היא שחקנית ובמאית בריטית.

## ראשית חייה
ריצ'רדסון-סלרס נולדה וגדלה בלונדון. היא מגיעה ממשפחה של שחקני תיאטרון. בשנת 2013 סיימה התואר הראשון במכללת הרטפורד, אוניברסיטת אוקספורד, עם תואר בארכאולוגיה ואנתרופולוגיה. בזמן שלמדה באוניברסיטה היא השתתפה וביימה מספר מחזות, "כולל מפיסטו" ו-"There Will Be Red".

## קריירה
בזמן שלמדה באוניברסיטת אוקספורד, היא החלה לביים תיאטרון, כולל הפקה של "For Colored Girls Who Have Considered Suicide/When the Rainbow Is Enuf".

לאחר שסיימה את לימודיה באוניברסיטה, ריצ'רדסון-סלרס החלה לעשות אודישנים וקיבלה את תפקידה הראשון בסרט ההמשך של מלחמת הכוכבים: "מלחמת הכוכבים – פרק 7: הכוח מתעורר", בתפקיד קור סלה.

בשנת 2014 היא קיבלה את תפקידה השני בתור רבקה מיקאלסון בסדרת CW "המקוריים". מאוחר יותר היא גילמה את דמותה של אווה סינקלייר באותה הסדרה.

בתחילת מרץ 2015, הוכרז כי ריצ'רדסון-סלרס תככב בסדרת הדרמה של ABC "של מלכים ונביאים", הסדרה צולמה בדרום אפריקה. ביוני 2016, דווח שהיא תגלם את אמאיה ג'יווה/ ווקסן בעונתה השנייה של הסדרה CW "אגדות המחר". אחרי שתי עונות, ריצ'רדסון-סלרס לוהקה לתפקיד החדש של צ'רלי. ריצ'רדסון-סלרס עזבה את הסדרה "אגדות המחר" ב-2020 בסוף העונה החמישית.

בשנת 2018 היא החלה להצטרף לבמאים ב"אגדות המחר", והתקבלה לתוכנית הבמאים של האחים וורנר. היא גם ביימה שני פרקים של "אגדות המחר".

במאי 2019, הוכרז כי ריצ'רדסון-סלרס תככב בסרט "דוכן הנשיקות 2" בתור קלואי. בשנת 2021, ריצ'רדסון-סלרס כיכבה בסרט ההמשך, "דוכן הנשיקות 3".

בשנת 2021, ריצ'רדסון-סלרס הייתה שותפה בכתיבה וביימה את הסרט הקצר "הילד של יום ראשון", שזכה להערכה רבה מפסטיבלי קולנוע רבים.

בשנת 2022, ריצ'רדסון-סלרס כיכבה בדרמה הפוליטית "המלחמה הלא מוכרזת" בבימויו של זוכה ה-BAFTA פיטר קוסמינסקי, לצד מארק ריילנס וסיימון פג.

ביוני 2023, הוכרז כי היא לוהקה לעונה השנייה של "תשעה זרים מושלמים", בכיכובם של ניקול קידמן, מורי ברטלט וליב אולמן.

## חיים אישיים
ריצ'רדסון-סלרס מזדהה בגלוי כקווירית.

## פילמוגרפיה
### קולנוע

### טלוויזיה

### כמפיקה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת אוקספורד
קטגוריה:אנגליות שנולדו ב-1992
קטגוריה:אנגלים שנולדו ב-1992
בית המשפט העליון של איראן

**בית המשפט העליון של איראן** (בפרסית: **دیوان عالی کشور**; דִיוַאן-י עאלי-י כֵּשְוַר) הוא הגוף המשפטי העליון של הרפובליקה האסלאמית של איראן, אשר הוקם בשביל לפקח על שאר התהליכים המשפטיים במדינה, ובו ניתן לערער. בית המשפט העליון של איראן מכיל את השופטים הבכירים ביותר במדינה. נשיא בית המשפט העליון אחראי על אחידות ההליכים המשפטיים.

סעיף 161 של חוקת איראן מסדיר את האחריות של בית המשפט העליון במדינה:

בית המשפט העליון של איראן הוקם במהלך 1911.

בית המשפט העליון של איראן ממוקם בטהראן, בירת איראן והעיר הגדולה במדינה.

נכון ליוני 2014, לבית המשפט העליון של איראן היו 42 סניפים ברחבי המדינה. 5 מהם ממוקמים בקום, 3 במשהד והשאר בטהרן.

## נשיא בית המשפט העליון
נשיא בית המשפט העליון של איראן נבחר בידי מערכת המשפט של הרפובליקה האסלאמית של איראן, לכהונה של 5 שנים. הבחירה נעשית בהתדיינות עם שופטי בית המשפט העליון. נשיא בית המשפט העליון חייב להיות מוג'תהיד (מלומד המתמחה בחוק האסלאמי), ועם הבנה בחקיקה משפטית.

נשיא בית המשפט העליון הנוכחי הוא מוחמד ג'עפר מונתזרי.

## ראו גם
* בית משפט עליון
* רצח שופטי בית המשפט העליון של איראן

## קישורים חיצוניים

## הערות שוליים

איראן
קטגוריה:איראן: חוק ומשפט
קטגוריה:הרשות השופטת של איראן
צ'ארלס רוברטסון

**צ'ארלס ריימונד רוברטסון** (באנגלית: **Charles Raymond Robertson**; 5 בספטמבר 1889 – 18 בפברואר 1951) היה פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הכללי של דקוטה הצפונית. רוברטסון היה חבר המפלגה הרפובליקנית.

## ביוגרפיה
רוברטסון נולד ב-5 בספטמבר 1889 בחווה בארלינגטון שבוויסקונסין, בנם של מהגרים סקוטים. הוא למד בבית הספר התיכון פוינט והמשיך ללימודי מסחר במכללת פארקר בווינבאגו שבמינסוטה. בשנת 1917 עבר למנדאן שבדקוטה הצפונית.

בשנת 1940 נבחר למועמד המפלגה הרפובליקנית לייצוג מחוז הקונגרס הכללי של דקוטה הצפונית בבית הנבחרים של ארצות הברית. הוא נבחר בבחירות הכלליות וכיהן בתפקידו מ-3 בינואר 1941 עד 3 בינואר 1943. ב-1942 לא הצליח להיבחר לתקופת כהונה שנייה, אולם נבחר לבית הנבחרים ב-1944 ושוב ב-1946 וכיהן בתפקיד מ-3 בינואר 1945 עד 3 בינואר 1949.

הוא מת מהתקף לב ב-18 בפברואר 1951 בביסמרק שבדקוטה הצפונית. "מעבדת המחקר של רוברטסון ליגניט" בגרנד פורקס שבדקוטה הצפונית נקראה על שמו של רוברטסון בשנת 1951.

## קישורים חיצוניים
* 
* 

## הערות שוליים

קטגוריה:אמריקאים ילידי ויסקונסין
קטגוריה:אמריקאים ממוצא סקוטי
קטגוריה:חברי בית הנבחרים של ארצות הברית מדקוטה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1889
קטגוריה:אמריקאים שנפטרו ב-1951
ישראל הניג פון הניגסברג

**ישראל הניג פון הניגסברג** (בגרמנית: **Israel Hönig von Hönigsberg**; י"ג בחשוון תפ"ה, 30 באוקטובר 1724 – י"ט בטבת תקס"ח, 19 בינואר 1808 וינה) בא ממשפחה של יזמים, בקוטנפלן (בצ'כית: Chodová Planá) שבממלכת בוהמיה, כיום צ'כיה. היה סוחר טבק יהודי אוסטרי, יהודי החצר, ונדבן. היהודי האוסטרי הראשון שקיבל תואר אצולה.

## ביוגרפיה
ישראל נולד לאביו ליב הניג, סוחר וספק ראשי לצבא האוסטרי. קיבל חינוך בתנ"ך ובתלמוד על ידי אביו. בגיל 13 הלך ללמוד בישיבה בפראג. אך בגיל 16 נאלץ לשוב לבית אביו ולהצטרף לעסק המשפחתי. יחד עם אחיו משה פון הניגסהוף, ביקר בירידי סחר של לייפציג ובשווקים בבוואריה, שם למד על ייצור טבק, שהיה כמעט לא ידוע באוסטריה אך התבצע בסוד בגרמניה.

בגיל 18 נשא אישה, ובחברתו של חותנו החל לעסוק בעסק קטן למוצרי חקלאות, אותו המשיך במהרה לבדו. שגרם לשגשוג כלכלי. השלטונות בוולין מינו אותו לראש הקהילה. והוא השתמש בשגשוגו הכלכלי כדי לשכור את זיכיון הטבק של פראג לעשר שנים ב-1752 יחד עם אביו ואחיו משה.

במחצית השנייה של המאה ה-18, קיסר האימפריה הרומית הקדושה ליאופולד השני חילק את מונופול הטבק באוסטריה לחכירות, והעניק אותו, לישראל פון הניגסברג, חיים פון פופר ושלמה דוברושקה.

במהלך מלחמת שבע השנים (1756–1763), שימש כספק לצבא האוסטרי, ולפיכך העניקה לו מריה תרזה ב-7 בנובמבר 1761 תעודת חופש, שבה נכתב כי בכל המדינות בהמיה ושלזיה, בהן היו קהילות יהודיות, יוכל להתיישב, לרכוש ולבנות בתים ולנהל כל סחר שהתירו ליהודים.

ב-1764 לקחו האחים על עצמם את ניהול בנק ההלוואות המוראבי-שלזי, וב-1777 קיבלה המשפחה תעודת חופש חדשה, שהייתה תקפה ל-15 שנה, אשר אפשרה להם להקים בתי מסחר גדולים במדינות הגרמניות ובגליציה.

כאשר ב-1776 נוצר מחסור בנרות שעווה בווינה, סיפקו האחים את החומרים הנדרשים מגליציה במחירים נמוכים מאוד, ובתמורה הוענקה להם הזכות להקים מפעל שעווה בווינה.

ישראל עזב את חוזהו ב-1783, ומיד לאחר מכן מינה אותו הקיסר יוזף השני ליועץ ול"מנהל טבק וחותמות", ובשנה שלאחר מכן מינה אותו למנהל הבנק.

ב-2 בספטמבר 1789 העניק לו הקיסר אצולה ירושתית עם התואר "אדלר פון הוניגסברג". עם זאת, הוא נתקל בהתנגדות אנטישמית כאשר ניסה לרכוש את אחוזת וולם .

ישראל הניג פון הניגסברג נפטר בווינה ביום י"ט בטבת ה'תקס"ח ונקבר בבית הקברות היהודי בוורינג. ב-1941, בשל כוונת השלטון הנאצי להרוס את בית הקברות, קברו הועתק ממקומו עם קברים נוספים מבית הקברות, והוא נטמן מחדש בחלקה היהודית החדשה בבית הקברות המרכזי בווינה.

## משפחתו
נכדו היא הנרייטה מנקביץ' 

## קישורים חיצוניים

*Hönig Edler von Hönigsberg, Israel, ערך מתוך הספר: Biographisches Lexikon des Kaiserthums Oesterreich באתר ויקיטקסט 
*תמונתו ותולדותיו באתר המוזיאון היהודי בפראג 
* אילן היוחסין של ישראל הניג פון הניגסברג, עם תמונתו באתר Geni

קטגוריה:יהודי החצר
קטגוריה:אנשי עסקים יהודים אוסטרים
קטגוריה:אצולה יהודית אוסטרית
סטארשיפ HLS

**סטארשיפ HLS** (באנגלית: **Starship HLS** – ראשי תיבות של **Human Landing System**, "מערכת נחיתה מאוישת") היא נחתת ירחית מאוישת אשר נמצאת בפיתוח ומבוססת על מערכת השיגור סטארשיפ של החברה האמריקאית SpaceX.

הנחתת מיועדת להעביר אסטרונאוטים ממסלול סביב הירח אל פני השטח של הירח ובחזרה והיא מפותחת עבור נאס"א שתעשה בו שימוש בתוכנית ארטמיס.

פרופיל המשימות בתוכנית ארטמיס כולל שיגור של סטארשיפ HLS למסלול סביב כדור הארץ, שם היא תתודלק בידי מספר מכליות סטארשיפ נוספות אשר ישוגרו במיוחד עבור מטרה זו. בסיום התדלוק תבצע סטארשיפ תמרון מעבר ירחי אל כיוון הירח ותיכנס למסלול סביבו. בהגעתה למסלול סביב הירח תעגון סטארשיפ עם החללית אוריון אשר תשוגר על ידי משגר ה-Space Launch System. צוות של שני אסטרונאוטים יעבור מאוריון אל סטארשיפ בזמן ששני אסטרונאוטים נוספים יישארו באוריון. סטארשיפ תבצע נחיתה על פני השטח של הירח ותשהה על פניו למשך כשבוע ימים במהלכם יבצעו האסטרונאוטים פעילות חוץ-רכבית ומשימות מגוונות. בסיום משימתם תשוגר סטארשיפ בחזרה אל מסלול סביב הירח שם תעגון שוב עם אוריון.

חברת SpaceX החלה לפתח את סטארשיפ החל מאמצע העשור השני של המאה ה-21, אך על גרסת סטארשיפ HLS שמיועדת לירח החלה לעבוד בשנת 2019 לאחר שנאס"א פתחה במכרז עבור פיתוח נחתת מאוישת לתוכנית ארטמיס. באפריל 2021 בחרה נאס"א בסטארשיפ HLS כנחתת עבור תוכנית ארטמיס. טיסת ניסוי שתדגים נחיתה על הירח מתוכננת לשנת 2025 ובשנת 2027 מתוכננת הנחיתה המאוישת הראשונה כחלק ממשימת ארטמיס 3.

## ראו גם
*Blue Moon
*תוכנית ארטמיס
*רכב הנחיתה הירחי

## קישורים חיצוניים

* Human Landing System, באתר נאס"א

## הערות שוליים

קטגוריה:חלליות מאוישות
קטגוריה:חלליות אמריקאיות
קטגוריה:תוכנית ארטמיס
קטגוריה:הירח
שישה עשר ואלסים, אופ' 39 (ברהמס)

**שישה עשר ואלסים** אופוס 39 (בגרמנית: ***Sechzehn Walzer***) הוא קובץ של 16 ואלסים קצרים לפסנתר שנכתב על ידי יוהנס ברהמס. הוואלסים שהוקדשו למבקר המוזיקה אדוארד הנסליק, הולחנו ב-1865, והקובץ יצא לאור ב-1866.

## רקע
הוואלסים נכתבו במקור לארבע ידיים, והמלחין עיבד כל אחד מהם לפסנתר סולו לפסנתר על ידי המלחין, ופורסמו בשתי גרסאות שונות - גרסה קשה וגרסה מפושטת. שלוש הגרסאות פורסמו באותו הזמן, והפכו לפופולריות, בניגוד לציפיות המלחין.

הוואלסים נכתבו בזמן שהמלחין התגורר בווינה, אך לפני שהשתקע בה באופן קבוע. הם נכתבו כמחווה לריקוד הוואלס שהיה פופולרי במיוחד באותן השנים בווינה.

## מאפיינים
בגרסאות הסולו, שונו חלק מהסולמות ביחס לגרסת הדואט המקורית (ארבעה האחרונים בגרסה הקשה ומס' 6 בגרסה הקלה). ואלס מספר 15 בלה מז'ור התפרסם גם בנפרד והפך ליצירה הפופולרית ביותר בקובץ. לאחר מותו של המלחין יצא לאור עיבוד של חמישה מהואלסים בקובץ (מס' 1, 2, 11, 14 ו-15) לשני פסנתרים.

רוב הוואלסים כתובים בצורת נושא שחוזר פעמיים, עם מעבר בין החזרות. המעבר כתוב בדרך כלל בסולם אחר, ברוב הוואלסים סולם דומיננטה או סולם מקביל. החלק השני מנוגן בסולם הטוניקה.

## הוואלסים

## קישורים חיצוניים

* , פרויקט ספריית התווים הבין-לאומי
* 

## הערות שוליים

קטגוריה:ואלסים
קטגוריה:יצירות מאת ברהמס
הדפסה על פי דרישה

**הדפסה לפי דרישה** (באנגלית: **Print on Demand**, בקיצור POD) היא שיטת הדפסה המאפשרת הפקת ספרים, חוברות ומוצרים מודפסים אחרים בכמויות קטנות במיוחד – לעיתים עותק יחיד – בהתאם להזמנות בפועל. שיטה זו צברה תאוצה בשנים האחרונות בזכות התפתחות הטכנולוגיה הדיגיטלית, הפחתת עלויות הייצור ועלייתן של פלטפורמות מקוונות המציעות הפצה גלובלית.

## מאפייני השיטה
**[[דפוס|טכנולוגיה]] דיגיטלית**

ההדפסה מתבצעת באמצעות קבצים דיגיטליים הישר למכונת דפוס דיגיטלית, ללא צורך בסרטי צילום או בלוחות דפוס יקרים. הדבר מקצר תהליכי הכנה ומאפשר עדכונים מהירים בין מהדורות.

**אוטומציה**

על מנת לייצר עותק בודד בעלות כלכלית, נדרשת אוטומציה מלאה של שלב ההזמנה, הייצור והאספקה עד בית הלקוח.

## יתרונות
* חיסכון בהוצאות כוללות: אין צורך בהדפסה של כמות גדולה מראש ובאחסון מלאי בלתי נמכר.
* הפצה עולמית: ניתן להציע ספרים לקהל בינלאומי דרך פלטפורמות מקוונות, ללא תלות בחנויות פיזיות.
* ידידותית לסביבה: צמצום בכמויות הנייר והמשאבים המתבזבזים בהפקת עותקים שאינם נמכרים.

## חסרונות
* עלות לעותק: המחיר של עותק בודד בהדפסה דיגיטלית, עלול להיות יקר יותר מאשר מחיר ליחידה בדפוס אופסט בכמויות גדולות.
* איכות ותפוצה: במקרים מסוימים דווח על הבדלי איכות ביחס לספרים מודפסים באופסט, וישנן חנויות שאינן מעניקות עדיפות לספרים המודפסים בשיטת POD לצורך הפצה פיזית.

## השפעה תרבותית וכלכלית
שיטת ההדפסה לפי דרישה משפיעה על עולם הספרים ועל תהליכי ההוצאה לאור. היא פותחת בפני סופרים עצמאיים אפשרות לפרסום ללא הוצאות גדולות מראש, ומאפשרת הרחבת קטלוג הספרים גם לתחומים נישתיים. תוך צמצום סיכונים ושמירה על איכות הסביבה.

### בעולם
**[[אמזון]]** היא מהחברות הבולטות בתחום ההדפסה לפי דרישה. באמצעות פלטפורמת KDP Print (לשעבר Createspace), מעלים יוצרים והוצאות לאור קובצי ספרים לקובץ דיגיטלי, קובעים את מפרט ההדפסה (גודל, כריכה, צבע ועוד) ומפיצים את הספר בקטלוג אמזון. כשהלקוח רוכש ספר, הוא מודפס ונשלח מיד, ללא צורך במלאי קיים.

### בישראל
בישראל הוקם ב-2024 שירות הדפסה על פי דרישה בשם בוקפוד. הוא ידידותי יותר לסופרים מאשר אמזון בכך שהוא מספק להם את פרטי הרוכשים. לבוקפוד גם מסלול אופציונלי בשם "בוקפוד פרו" הפועל לשיווק הספר בפלטפורמות אינטרנטיות שונות.

## קישורים חיצוניים

אתר בוקפוד

## הערות שוליים

קטגוריה:דפוס
קטגוריה:הוצאה לאור
גליה גופר

**גליה גופר** (נולדה ב-1953) היא שחקנית עבר ישראלית.

## ביוגרפיה
גופר נולדה בשיקגו. לאחר מכן עברה עם משפחתה למיאמי, שם הקים אביה סניף של חברת "צים".

סבה, אביו של אביה הוא ברוך גופר, שהיה ממקימי משטרת חיפה וממפקדי משטרת תל אביב. הוא גם ניהל את גן החיות של תל אביב והיה אספן אמנות.

בצבא שירתה בבקו"ם.

גופר עשתה תואר בפסיכולוגיה ולמדה אומנות באוניברסיטת סן דייגו.

בגיל 24 למדה עם חבריה גמולוגיה בבורסת היהלומים והקימה חברה ליבוא אבני חן עם מי שהיה ממקימי המכון הגמולוגי, מנחם סבדרמיש.

לימדה אמנות במכללה האקדמית בית ברל. כיום עוסקת גופר באומנות.

## קריירת משחק
בשנת 1970 שיחקה בסרט "התרוממות" שביים אורי זוהר.

כשהייתה בתיכון הצטלמה לסרט "חסמבה ונערי ההפקר" שיצא לאקרנים בשנת 1971. היא גילמה את תמר סגניתו של ירון זהבי (שלמה ארצי), שנאבק באלימלך זורקין הרשע (זאב רווח) ובכנופייתו המסוכנת. באותה השנה שיחקה בסרטו של אורי זוהר "התרנגול".

בשנת 1972 שיחקה בסרטו של פול סמית "ז'אקו והיצאניות" וגילמה את מירי.

בשנת 1975 גילמה את ענת בסדרת הטלוויזיה "גם אנו שופטים" ששודרה בטלוויזיה החינוכית.

בשנת 1977 שיחקה בסרטו של מנחם גולן "מבצע יונתן" בכיכובו של יהורם גאון, וגילמה את פרנצ'סקה.

## חיים אישיים
גופר נשואה למוקי זמיר ולהם 3 ילדים ונכדים. בנם הוא הפוליטיקאי ואיש הציבור אסף זמיר.

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1953
שואו ראנר (טלוויזיה)

**שואו ראנר** או **שואוראנר** (באנגלית: **Showrunner**, בתרגום מילולי: **מנהל התוכנית** או **מריץ התוכנית**) הוא המפיק בפועל שיש לו את הסמכות היצירתית והאחריות הניהולית על מרכיביה השונים של הפקת תוכנית טלוויזיה. השואו ראנר דואג לכך שתהליך ההפקה יתקדם.

## תפקידים עיקריים
השואו ראנר מוודא שמלאכת כתיבת התסריטים מתקדמת ומגיעה לתוצאה מוגמרת, שההוצאות נשמרות במסגרת התקציב המאושר, שהשחקנים מרוצים ושהחזון היצירתי של התוכנית נשמר בצורה עקבית. בנוסף הוא אחראי על מינוי או אישור ראשי מחלקות וכותבים ומקיים מפגשים עם אינדיבידואלים או צוותים בהפקה לצורך מתן ייעוץ, הנחיות ופתירת בעיות. השואו ראנר מתנהל גם עם צוות ההפקה וגם עם נציגי הגוף שמממן אותה כלכלית - הרשת המשדרת, חברת הסטרימינג או חברת הכבלים. עבור הגוף המממן, השואו ראנר הוא האדם המרכזי שאיתו מתנהלים לגבי הנעשה בהפקת התוכנית ולכן הוא מהווה מעין חוליה מקשרת ומיישמת.
השואו ראנר הוא לרוב אך לא בהכרח היוצר או המפתח של תוכנית הטלוויזיה ולעיתים קרובות  הוא גם תסריטאי או במאי בחלק מהפרקים. למשל בסדרה שובר שורות שזכתה לפופולריות רבה, וינס גיליגאן שימש כשואו ראנר; הוא הגה את הרעיון לסדרה, כתב וביים חלק מפרקיה ועסק בתקציב ההפקה.

## קישורים חיצוניים

## הערות שוליים

קטגוריה:מקצועות בתעשיית הטלוויזיה
קטגוריה:מקצועות הבידור
קטגוריה:מקצועות האמנות
דניאל סאנדרס

**דניאל סאנדרס** (באנגלית: **Daniel Sanders**, נולד ב-30 באוגוסט 1994) הוא רוכב אופנועים אוסטרלי, המתחרה בתחרויות ראלי רייד. מנצח ראלי דקר 2025 בקטגוריית האופנועים.

## קריירת מרוצים
סאנדרס החל את קריירת הספורט המוטורי שלו בגיל 13, השתתף במרוצי אנדורו ומוטוקרוס שונים ומאוחר יותר באליפויות מקומיות. עד לעלייה לבוגרים, הוא היה מדורג בין 3 המובילים, אך לא הצליח לזכות במקום הראשון. ב-2014 הוא ניצח באליפות אוסטרליה באנדורו עד גיל 19 וסיים באותה שנה במקום השישי באליפות אוסטרליה במרוצי שטח. ב-2015, סאנדרס סיים במקום הרביעי באליפות אוסטרליה ובמקום השני בקטגוריית האנדורו 3 אחרי טובי פרייס. באותה שנה, הוא זכה בגביע העולם לנוער של FIM עם נבחרת אוסטרליה, דורג ראשון בקטגוריית הצעירים ורביעי בדירוג הכולל במרוץ אנדורו ששת הימים הבין-לאומי.

בשנת 2018 ניצח את מרוץ ששת הימים בדירוג הכולל ואת מרוץ מדבר האטה, אירוע הראלי רייד השנתי הגדול באוסטרליה. בשנת 2019 זכה באליפות אוסטרליה באנדורו. בשנת 2020 סיים במקום האחד-עשר בראלי אנדלוסיה ובשנת 2021, סיים שלישי באבו דאבי דזרט צ'אלנג' ורביעי בראלי מרוקו וגם בראלי דרך המשי.

### ראלי דקר
סאנדרס השתתף לראשונה בראלי דקר בשנת 2021 כרוכב פרטי על אופנוע של KTM. הוא סיים רביעי בדירוג הכולל בקטגוריית האופנועים וזכה בתואר הרוכב הרוקי.

בעקבות ההצלחה הצטרף כרוכב בקבוצת המפעל של גאס גאס והתחרה עבורה בשלוש השנים הבאות. בשנת 2022 ניצח שלושה מששת הסטייג'ים הראשונים במרוץ לפני שנאלץ לפרוש בעקבות תאונה בסטייג' השביעי. שנה לאחר מכן הצליח לסיים את המרוץ במקום השביעי לאחר שסבל מהרעלת מזון במהלך התחרות. ראלי דקר 2024 נפתח עם ניצחון בקטע הפרולוג, אבל הסתיים במקום השמיני בלבד בפער של כמעט שעה ורבע אחרי ריקי בראבק, המנצח.

שנה לאחר מכן ניצח את הפרולוג ואת שני הסטייג'ים הבאים בשביל לבסס את היתרון. בהמשך המרוץ ניצח 2 סטייג'ים נוספים שומר על ההובלה לאורך כל ימי המרוץ עד שסיים כמנצח.

## תוצאות
### ראלי דקר

## קישורים חיצוניים

## הערות שוליים

קטגוריה:רוכבי אופנועי מרוץ אוסטרלים
קטגוריה:מנצחי ראלי דקר
קטגוריה:אוסטרלים שנולדו ב-1994
7 ההרגלים של אנשים אפקטיביים במיוחד

**7 ההרגלים של אנשים אפקטיביים במיוחד** (באנגלית:**The 7 Habits of Highly Effective People**) הוא ספר עזרה עצמית מאת סטיבן קובי אשר פורסם לראשונה בשנת 1989. לאורך השנים הספר תורגם ל-38 שפות ונמכר במיליוני עותקים ברחבי העולם.

הספר תורגם לעברית על ידי אסתר וכטל ב-1996, ועל ידי בן ציון הרמן ב-2023.

באוגוסט 2011 השבועון האמריקני טיים הגדיר את הספר כאחד מ"25 ספרי הניהול העסקי המשפיעים ביותר".

## שבעת ההרגלים
# **היו [[פרואקטיביות|פרואקטיביים]]** – הרגל זה שם דגש על כך שאנשים ייקחו אחריות על חייהם ומעשיהם. קובי מבדיל בין התנהגות תגובתית, המונעת מנסיבות חיצוניות, לבין התנהגות פרואקטיבית, אשר מונחית על ידי בחירות שמבוצעות במודע.
# **צפו את הסוף מראש** – הרגל זה מעודד הצבת יעדים ברורים ולהגדיר מה בדיוק רוצים להשיג לפני שמתחילים משימה כלשהי.
# **קבעו סדר עדיפויות** – הרגל זה מעודד אנשים להתמקד במשימות הכי חשובות קודם אשר הכי תורמות למטרות ארוכות טווח.
# **אני מרוויח כולם מרוויחים** – הרגל זה מעודד אנשים לחפש פתרונות בהם כולם מרוויחים ולהימנע מלהסיק שעל מנת שאדם ינצח אדם אחר חייב להפסיד.
# **הקשבה כערך עליון** – הרגל זה מעודד אנשים להקשיב היטב לאחרים על מנת להבין את נקודות המבט שלהם לפני שמנסים להסביר להם את הרעיונות שלכם, ובאופן זה לבנות אמון, אמפתיה וכמו גם לקדם תקשורת יעילה.
# **התחברו אל הסביבה** – הרגל זה מעודד אנשים לשתף פעולה עם אחרים על מנת להשיג תוצאות טובות יותר שניתן להשיג כאשר מבצעים את אותה המשימה לבד.
# **השיפור המתמיד** – הרגל זה מדגיש את החשיבות של צמיחה מתמשכת מבחינה פיזית, נפשית, רגשית ורוחנית על מנת לשמור על אפקטיביות.

## קישורים חיצוניים
* דף הבית הרשמי של סטיבן קובי
* 

## הערות שוליים

קטגוריה:התפתחות אישית
קטגוריה:ספרי עזרה עצמית
קטגוריה:ספרי ניהול
קטגוריה:ספרי 1989
קטגוריה:ספרי עיון
דופילומאב

**דופילומאב** (באנגלית **[[:en:Dupilumab|Dupilumab]]**), היא תרופה המכילה נוגדן חד-שבטי (monoclonal antibody) החוסם אינטרלוקין, כגון interleukin 4 (IL-4) ו-interleukin 13 (IL-13). תרופה משמשת לטיפול במחלות אלרגיות כגון דלקת עור אטופית (Atopic Dermatitis), אקזמה (Eczema), אסתמה (Asthma), ופוליפים באף הגורמים לסינוסיטיס כרוני. בנוסף, התרופה משמשת לטיפול בדלקת ושט אאוזינופילית (Eosinophilic Esophagitis), בפרוריגו נודולריס (Prurigo Nodularis) ובמחלת ריאות חסימתית כרונית (COPD). בישראל, התרופה משווקת תחת השם המסחרי דופיקסנט (Dupixent).

## שימוש רפואי
דופילומאב מאושרת לטיפול בדלקת עור אטופית בדרגה בינונית עד חמורה, באסתמה בינונית עד חמורה, סינוסיטיס כרוני עם פוליפים באף (CRSwNP). היא הוכחה כיעילה גם במחלה קשה לטיפול כגון aspirin-exacerbated respiratory disease (AERD), מצב בו מטופלים רגישים לאספירין סובלים גם מ-CRSwNP וגם מאסתמה.
במאי 2022 הורחבה ההתווייה של דופילומאב לכלול טיפול בדלקת ושט אאוזינופילית (אזופגיטיס אאוזינופילית) במטופלים מעל גיל 12 שמשקלם מעל 40 ק"ג.

בספטמבר 2022 אושרה התרופה לטיפול במבוגרים הסובלים מפרוריגו נודולריס.

במרץ 2023, אישרה EMA את דופילומאב לטיפול בילדים בגילאי 6 חודשים עד 5 שנים עם דלקת עור אטופית חמורה המועמדים לטיפול מערכתי.

## תופעות לוואי
תופעות הלוואי הנפוצות כוללות תגובות באתר ההזרקה, דלקת עיניים או עפעפיים (כולל יובש בעיניים), זיהומים בדרכי הנשימה העליונות, כאבי מפרקים ושרירים, סחרחורת וכאבי ראש. תופעות נדירות יותר כוללות תגובות אלרגיות חמורות, דלקת בכלי הדם וכאבי מפרקים משמעותיים העלולים להשפיע על התנועה.

## התוויות נגד
אין להשתמש בתרופה במקרים של רגישות או אלרגיה לחומר הפעיל דופילומאב, או לכל אחד מהמרכיבים הנוספים בתרופה.

בנוסף, התרופה אינה מתאימה לשימוש בילדים מתחת לגיל 6 חודשים.

## פרמקולוגיה של התרופה
### פרמקודינמיקה
מנגנון הפעולה של התרופה הוא עיכוב אינטרלוקין, ספציפית IL-4 ו-IL-13, שהם מתווכים מרכזיים בתהליכים דלקתיים הקשורים למחלות אטופיות ואסתמה.

### פרמקוקינטיקה
התרופה ניתנת בהזרקה תת-עורית, ואינה יעילה במתן פומי. רמות השיא של התרופה מושגות תוך 3–7 ימים לאחר ההזרקה הראשונה. זמן מחצית החיים של התרופה נע בין 21–28 ימים, והיא מתפרקת בגוף על ידי תהליכים מטבוליים פרוטאוליטיים.

## תגובות בין תרופתיות
יש להיזהר בשילוב התרופה עם:
* קורטיקוסטרואידים (במתן אוראלי, שאיפה או מקומי).
* תרופות לאסתמה או מחלות דלקתיות אחרות.
* חיסונים חיים

## התרופה במחקר
דופילומאב נמצאת במחקר לטיפול במחלת ריאות חסימתית כרונית (COPD). דופיקסנט נבדקת במחקרים קליניים למצבים נוספים כגון סינוסיטיס כרוני עם פוליפים באף, דלקת אוזניים כרונית וזיהומים טפיליים. המחקרים מראים פוטנציאל לשיפור משמעותי באיכות החיים של המטופלים.

## בטיחות במהלך הריון והנקה
בטיחות בהריון היא בקטגוריה B1, ואין מחקרים המראים כי התרופה פוגעת באם ובעובר. כמו כן, אין נתונים המעידים על הפרשת התרופה בחלב האם.

## קישורים חיצוניים

* 
* 
* 

## הערות שוליים

קטגוריה:נוגדנים
קטגוריה:תרופות לפי א'-ב'
Roc Dubloc

**איתי יצחקי** (נולד ב-1985), הידוע בשם הבמה **Roc Dubloc**, הוא מוזיקאי, מפיק ודי ג'יי ישראלי. הוא מתמקד בז'אנר האוס ו-EDM. במהלך הקריירה שלו, הפך לאחד האמנים המובילים בסצנת המוזיקה האלקטרונית בישראל, והופיע במועדונים ובפסטיבלים מרכזיים ברחבי העולם כמו ADE באמסטרדם ומועדון Bootshous בקלן
## ביוגרפיה
ממוזער|הסמליל של Roc Dubloc
איתי יצחקי נולד וגדל בנתניה. מגיל צעיר התעניין במוזיקה ונחשף למגוון סגנונות מוזיקליים בהשראת אחיו. בגיל 11 החל לתקלט במסיבות בבית הספר, ובנעוריו שכנע את הוריו לקנות מגבר ומיקסר.

יצחקי הוא הילד השלישי לאלי ומרים, הוא בוגר החוג לתקשורת במכללת נתניה, נשוי לבקי, רופאה וטרינרית, ואב לשניים.
יצחקי מגיש תוכנית רדיו חודשית ביוטיוב בשם Bloc Party.
התוכנית מוגשת בשפה האנגלית וסוקרת את הטרקים הבולטים במוזיקה אלקטרונית שיצאו בחודש האחרון ברחבי העולם.

## Roc Dubloc
ממוזער|Roc Dubloc, אילת 2023
למרות שלדבריו היה מנגן היפ הופ כתקליטן צעיר, המעבר לז'אנר EDM התרחש אחרי שביקר בפסטיבל טומורולנד 2011.

ב-2017, התייצב הסגנון המוזיקלי של יצחקי, והוא השיק את הפרויקט Roc Dubloc. באותה שנה שחרר את הטראק הראשון שלו Plata o Plomo, בעקבותיו הוחתם יצחקי בלייבל של הארדוול Revealed records.

את השם Roc Dubloc בחר יצחקי לדבריו אחרי שהבין שהפרויקט שלו קורם עור וגידים אך עדיין נעדר שם. הוא חיבר מילים עם קונוטציה למוזיקה וחיי הלילה והחל להצליב ביניהן עד שבחר ב-Roc Dubloc, שם המתכתב עם "Rock the Block" מסצנת מסיבות הרחוב בארצות הברית.
## Be Free
שירו של יצחקי "Be free" שיצא ב-2023, היווה אבן דרך משמעותית בקריירה של יצחקי. הוא אחד מהשירים המושמעים ביותר שלו עם 155 אלף השמעות בספוטיפיי.

Be Free הוא סימפול מז'אנר פרוגרסיב האוס של השיר "live your life, be free" של בלינדה קרלייל שיצא במקור ב־1991. הטרק שוחרר בלייבל של הארדוול Revealed Records.

יצחקי מספר שהעבודה על
הטרק הייתה מורכבת מהבחינה הטכנית ולכן ממושכת מאוד. השיר נוצר לאורך תקופת הקורונה וסימל את היציאה מהסגר והבידוד החברתי, בחזרה אל החופש.

## דיסקוגרפיה
*	Going back (2024)
*	Otherside (2023)
*	One in a Million (2022)
*	Forever (2022)
*	Ready or not (2022)
*	When it all falls down (2021)
*	Give Up (2021)
*	Plata O Plomo (2017)

## שיתופי פעולה
* *Roc Dubloc, [[Dannic]] – Keep on pushin'(2024)*
* ''(2023) Roc Dubloc, Tim Hox – Lux (Turn off the lights)
## לקריאה נוספת

## קישורים חיצוניים

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
ישראלים
קטגוריה:ישראלים שנולדו ב-1985
1955 בספרות

בערך זה מצוינים אירועים בולטים שהתרחשו במהלך שנת 1956 ונוגעים לתחום הספרות.

## אירועים בולטים

## ספרים חדשים

### סיפורת
* אייזק אסימוב – כדרך בני מאדים
* איאן פלמינג – מונרייקר
* פטרישיה הייסמית' – הכישרון של מר ריפלי
* אליסטר מקלין – הסיירת יוליסס
* ולדימיר נבוקוב – לוליטה
* חואן רולפו – פדרו פארמו
* יצחק בשביס-זינגר – השטן בגוריי
* ג'.ר.ר. טולקין – שר הטבעות: שיבת המלך

### ספרי ילדים ונוער
* דיק ברונה – מיפי
* קרוקט ג'ונסון – אהרן והעיפרון הסגול
* ק.ס. לואיס – אחיינו של הקוסם (הספר השישי בסדרת ספרי דברי ימי נרניה)

### מחזות
* ג'רום לורנס ורוברט אדווין לי – משפט הקופים
* ארתור מילר – מראה מעל הגשר
* טנסי ויליאמס – חתולה על גג פח לוהט

### ספרי עיון
* ספר השיאים של גינס, מהדורה ראשונה

## לידות
* 8 בפברואר – ג'ון גרישם, סופר אמריקאי
* 17 בפברואר – מו יאן, סופר סיני
* 8 באפריל – ברברה קינגסולבר, סופרת ומשוררת אמריקאית
* 30 במאי – קולם טובין, סופר, מחזאי ומשורר אירי
* 8 באוגוסט – איאן פירס, סופר אנגלי
* 23 בנובמבר – סטיבן בראסט, סופר פנטזיה ומדע בדיוני אמריקאי ממוצא הונגרי
* 28 בדצמבר – ליו שיאובו, אינטלקטואל, פעיל זכויות אדם סיני וחתן פרס נובל לשלום לשנת 2010 (נפטר ב-2017)

## נפטרו
170px|ממוזער|טי אס אליוט
* 4 בינואר – טי אס אליוט, משורר, מחזאי ומבקר ספרות אנגלי-אמריקאי (נולד ב-1888)
* 18 בינואר – סעאדת חסן מנטו, סופר ומחזאי פקיסטני (נולד ב-1912)
* 23 בפברואר – פול קלודל, משורר, מחזאי ודיפלומט צרפתי (נולד ב-1868)
* 10 באפריל – פייר טייאר דה שארדן, פילוסוף צרפתי (נולד ב-1881)
* 2 באוגוסט – וולאס סטיבנס, משורר אמריקאי (נולד ב-1879)
* 12 באוגוסט – תומאס מאן, סופר ומחזאי גרמני (נולד ב-1875)
* 18 באוקטובר – חוסה אורטגה אי גאסט, פילוסוף ספרדי (נולד ב-1883)
* 1 בנובמבר – דייל קרנגי, סופר אמריקאי (נולד ב-1888)

## פרסים
* פרס נובל לספרות: הלדור לכסנס

## קישורים חיצוניים

*
קטגוריה:שנים בספרות - המאה ה-20
קטגוריה:1955
שחקן לא-מדינתי

**שחקן לא-מדינתי** (**Non-state actor**) הוא אדם או ארגון שיש להם השפעה פוליטית משמעותית אך אינו קשור למדינה או מדינה מסוימת. זהו "שחקן עצמאי" מהממשל המרכזי ומקורות המימון שלו, שנמצא מחוץ לשליטת המדינה. לפעילותו יש השפעה פוליטית על מדינות או על מוסדות בין-לאומיים בין אם זו מטרתו הישירה ובין אם הדבר נובע מתוצר לוואי של פעילותו.

חוקרים נוהגים להבחין בין ארבעה סוגים של שחקנים לא מדינתיים: תאגידים רב לאומיים, ארגונים לא ממשלתיים (NGO), אנשים רבי עוצמה (כמו בעלי הון, ידוענים, מנהיג דת, טרוריסטים) וארגונים בין-ממשלתיים שהוקמו ביוזמת מספר מדינות (כמו האו"ם). מאז פיגועי 11 בספטמבר ב-2001 יש דיון בשחקנים לא-מדינתיים אלימים. שחקנים אלו מוגדרים כ"ארגון הנוקט אלימות לא חוקית, כלומר עושה שימוש בכוח שאינו מקובל על ידי המדינה כדי להשיג את מטרותיו, ובכך מאתגר את המונופול של המדינה על האלימות". חוקרים נוטים להבחין בין מספר סוגי שחקנים אלימים: ארגוני טרור, ארגוני פשע, ארגונים צבאיים למחצה, מיליציות, לוחמי חופש, פיראטים וארגוני גרילה.

נכון לעשור השני של המאה ה-21 קיימות שתי מגמות: האחת היא ערעור הגדרת הגבולות של מדינות והשנייה היא התחזקותם של שחקנים לא-מדינתיים ויכולתם להוביל תהליכים. דוגמה לתהליך הראשון הוא התפרקות עיראק ל-3 ישויות נפרדות (סונית, שיעית, כורדית), לוב מתקשה להתייצב כמדינה מאז נפילת משטר קדאפי, בדרום סודאן מתחוללת מלחמת אזרחים. במקביל להחלשות מסגרת מדינות הלאום התחזקו זהויות אחרות – חלקן "תת מדינתיות" כמו שבטים, עדות, משפחות וחלקן זהויות "על מדינתיות" עם רעיונות אומה אסלאמית, חליפות או פן-ערביות, כמו גם מאבקים בין סונים לשיעים. המגמה של דומיננטיות השחקנים הלא-מדינתיים האלימים אינה חדשה כשלעצמה אך החידוש בה הוא ההיקף של השחקנים הלא מדינתיים ועוצמת השפעתם. דוגמאות לארגונים לא מדינתיים אלימים בעלי השפעה ניכרת כוללים את חזבאללה שמאתגר את ריבונות לבנון, חמאס שהתשלט על רצועת עזה, שלוחות של אל-קאעדה כמו המדינה האסלאמית (דאעש) בעיראק, וג'בהת פתח א-שאם בסוריה.

עוצמתם והשפעתם של השחקנים הלא-מדינתיים אין משמעותה שמדינות הלאום יחדלו להתקיים, מדינות אלה ימשיכו להשפיע על המדיניות גם בעתיד, במיוחד במדינות שבהן יש בסיס לאומי איתן. עם זאת המודלים הנפוצים במדעי המדינה לפוהן מדינות הלאום הן הגורם הבלעדי שמארגן את היחסים הבין-לאומיים כבר אינו מדויק.

## קישורים חיצוניים

* כרמית ולנסי, שחקנים לא מדינתיים: מוגבלות תאורטית נוכח המציאות המשתנה במזרח התיכון, צבא ואסטרטגיה, כרך 7, גיליון 1, מארס 2015, המכון למחקרי ביטחון לאומי
* פרופ' קובי מיכאל ועומר דוסטרי, תהליך ההתמסדות הפוליטית של שחקנים תת־מדינתיים: התנהלות חמאס בין ריבונות להמשך האלימות, כתב העת הבינתחומי ללימודי המזרח התיכון, אוניברסיטת אריאל, גיליון 3, חורף 2018 עמ' 57*90-, DOI:10.26351/JIMES/3/7
* פרופ' אורן ברק, ופרופ' עמי פדהצור, חמאס, טרור ושחקנים לא־מדינתיים אלימים, הפורום לחשיבה אזורית, 1 בנובמבר 2023

## הערות שוליים

קטגוריה:יחסים בין-לאומיים
קטגוריה:מדע המדינה
קטגוריה:תאגידים רב-לאומיים
קטגוריה:ארגוני טרור
שייבס (מחוז)

**שייבס** (בגרמנית: **Scheibbs**) הוא מחוז בדרום-מערב מדינת אוסטריה תחתית שבאוסטריה.

במחוז 18 ערים ועיירות:

## קישורים חיצוניים

קטגוריה:אוסטריה תחתית: מחוזות
טיסה 3591 של אטלס אייר

**טיסה 3591 של אטלס אייר** הייתה טיסת מטען סדירה של חברת אטלס אייר שפעלה עבור חברת אמזון אייר, מנמל התעופה הבין-לאומי מיאמי לנמל התעופה הבין-יבשתי ג'ורג' בוש. ב-23 בפברואר 2019 מטוס הבואינג 767-375ER (BCF) (WL) שהפעיל את הטיסה התרסק לתוך  שבטקסס עקב טעות אנוש. הנוסע היחיד ושני אנשי הצוות נהרגו.

## רקע
### המטוס
המטוס שהיה מעורב בתאונה היה מדגם בואינג 767-375ER (BCF) (WL), מונע על ידי שני מנועי ג'נרל אלקטריק CF6-80C2B6F . הוא יוצר בשנת 1992 ובשנת 2017 הוא הוסב למטוס מטען. היו לו כ-91,063 שעות טיסה בזמן התאונה.

### הצוות והנוסע
צוות הטיסה כלל את הקברניט ריקי בלייק מאינדיאנה ואת טייס המשנה קונרד ג'ולס אסקה מאנטיגואה. גם טייס המשנה שון ארצ'ולטה מיוסטון הצטרף לטיסה כנוסע. ארצ'ולטה היה בן 36 בזמן התאונה והוא עבד בחברת יונייטד איירליינס.

## התאונה
המטוס המריא מנמל התעופה הבין-לאומי מיאמי בשעה 11:33 זמן מקומי והגיע לגובה שיוט 20 דקות לאחר מכן. הוא החל בהנמכה לנחיתה בנמל התעופה הבין-יבשתי ג'ורג' בוש בשעה 12:07.

בשעה 12:45 המטוס התרסק לתוך . הקברניט ריקי בלייק, טייס המשנה קונרד ג'ולס אסקה והנוסע היחיד שון ארצ'ולטה נהרגו. ב-24 בפברואר אישרה אטלס אייר באופן רשמי כי אין ניצולים בהתרסקות.

בזמן ההתרסקות התרחשה באזור יוסטון חזית מזג אוויר, גשם ומערבולות.
ממוזער|שברי המטוס צפים במפרץ

## החקירה
[ממוזער|חוקרי ה-[NTSB בוחנים את הריסות המטוס]]
[ממוזער|חוקרי ה-NTSB מחלצים את [קופסה שחורה (תעופה)|רשם נתוני הטיסה מהמפרץ]]חקירת התאונה התנהלה על ידי ה-NTSB בשיתוף פעולה עם ה-FBI. ב-2 במרץ 2019 נמצא מקליט קול תא הטייס של המטוס ויומיים לאחר מכן, ב-4 במרץ 2019 נמצא גם רשם נתוני הטיסה באתר ההתרסקות. שניהם נשללו למעבדת ה-NTSB בוושינגטון והם פוענכו בהצלחה ב-5 במרץ 2019.

סרטון בן שש שניות שצולם על ידי מצלמת אבטחה במעגל סגור של בית מעצר במחוז צ'יימברס , מציג את המטוס צולל בזווית חדה ובמהירות כלפי מטה.
[ממוזער|קטע מתוך הסרטון שצולם על ידי [טלוויזיה במעגל סגור|מצלמת האבטחה במעגל סגור]]ב-14 ביולי 2020 פורסם הדו"ח הסופי של ה-NTSB, בו נקבע כי גורם התאונה היה הפעלה בשוגג של מתג ההליכה סביב  של המטוס על ידי טייס המשנה קונרד ג'ולס אסקה מה שגרם לורטיגו, ותגובתו הבלתי הולמת של אסקה למצב. על פי ה-NTSB, המתג הופעל בשוגג ככל הנראה כאשר אסקה אחז בידית מעצורי האוויר בהתאם לנוהלי חברת אטלס אייר. בעת המערבולות בהן נתקלה הטיסה שורש כף היד או שעון היד של אסקה הפעילו את מתג ההליכה סביב, שהיה קרוב לידית מעצורי האוויר. בדו"ח הסופי נכתב בין השאר:

[ממוזער|חוקר NTSB מדגים ב[סימולטור טיסה כיצד מתג ההליכה סביב  של המטוס הופעל בשוגג]]

## בתרבות הפופולרית
פרק 9 בעונה ה-23 של הסדרה תעופה בחקירה סקר את התאונה. הפרק נקרא בעברית "הובלה לאסון".

## קישורים חיצוניים

* הדו"ח הסופי של התאונה

## הערות שוליים

קטגוריה:תקריות ואסונות תעופה ב-2019
קטגוריה:תקריות ואסונות תעופה בארצות הברית
קטגוריה:2019 בארצות הברית
קטגוריה:התרסקות כלי טיס לתוך גוף מים
קטגוריה:תקריות ואסונות תעופה במעורבות מטוסי בואינג 767
קטגוריה:תקריות ואסונות תעופה סמוך לנחיתה
קטגוריה:ארצות הברית: תעופה
קטגוריה:תקריות ואסונות תעופה של כלי טיס מארצות הברית
אוון דוידסון

**אוון דוידסון** (באנגלית: **Owen Keir Davidson**; 4 באוקטובר 1943 – 12 במאי 2023) היה טניסאי אוסטרלי. הוא זכה 13 פעמים בתחרויות גראנד סלאם (2 בזוגות גברים, 11 זוגות מעורבים). אוון דוידסון שזכה ב-4 תחרויות גראנד סלאם בתחרויות זוגות המעורבים במהלך שנה קלנדרית (1967).
## ביוגרפיה
אוון דוידסון נולד במלבורן בשנת 1943. במהלך הלימודים הוא התחיל לשחק טניס.

בתחרויות הגברים היה שחקן חזק אך לא הצליח לעבור מעבר לחצי הגמר בתחרויות גראנד סלאם.

בתחרויות זוגות גברים זכה באליפות אוסטרליה הפתוחה בשנת 1972 (לצד קן רוזוול) ובאליפות ארצות הברית הפתוחה 1973 לצד ג'ון ניוקומב. בנוסף לכך הוא השתתף ב-4 גמרים נוספים.

דוידסון זכה לרוב ההצלחות בתחרויות זוגות מעורבים. לצד בילי ג'ין קינג הוא זכה 8 פעמים בתחרויות גראנד סלאם. בשנת 1967 הוא זכה בכול תחרויות גראנד סלאם.

בשנת 1967 דוידסון החל לאמן במקביל לקריירה במשחק. הוא היה מאמן נבחרת גביע דייוויס של בריטניה וכיהן בתפקיד עד לשנת 1970.

לאחר סיום השתתפות במשחקים, עבד כמאמן במספר מועדונים.

בשנת 2010 התקבל להיכל התהילה של הטניס.

דוידסון נפטר בשנת 2023 מסרטן.

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מאמני טניס
קטגוריה:אוסטרלים שנולדו ב-1943
קטגוריה:אוסטרלים שנפטרו ב-2023
טולן (מחוז)

**טולן** (בגרמנית: **Tulln**) הוא מחוז במרכז מדינת אוסטריה תחתית שבאוסטריה.

במחוז 22 ערים ועיירות:

## קישורים חיצוניים

קטגוריה:אוסטריה תחתית: מחוזות
מיתוס המדינה

**מיתוס המדינה** (באנגלית: **The Myth of the State**) הוא ספר מאת ארנסט קסירר, העוסק בהשפעתה של המיתולוגיה על מדע המדינה, ומנסה לזהות את התהליכים שעמדו ברקע התפתחותן של האידאולוגיות הטוטליטריות במאה ה-20.

הספר הוא חיבורו האחרון של קסירר והוא נכתב בשנה האחרונה לחייו (1945), תורגם לעברית על ידי חילי אטיה ויצא לאור בהוצאת כרמל ירושלים בשנת 2025, במסגרת סדרת הספרים "פרשנות ותרבות". הספר נחלק לשלושה חלקים ומכיל שמונה-עשר פרקים.

## מיתולוגיה והשפעתה על הפוליטיקה

הרעיון המרכזי של קסירר הוא השפעתם של מיתוסים על האנושות. בחלקו הראשון של הספר מנסה קסירר לבאר את המשמעות של מיתולוגיה, בהתייחסו למונח כפי שהוא מוגדר במחקר ובעיקר ביחס למיתולוגיות העתיקות. בחלקו השני הוא מנתח את המאבק נגד מושג המיתוס בהיסטוריה של התיאוריה הפוליטית, ומאבחן כיצד המיתולוגיה נדחקה אט אט לשוליים, ביחס לרציונליות ולמושגים דתיים או כאלו המאפיינים את עידן הנאורות. בחלקו השלישי טוען קסירר כי המיתולוגיה חזרה ותפסה מעמד משמעותי והשפעה מסוכנת בתחום מדע המדינה במאה העשרים.

קסירר מספק לאורך הספר פרשנות של ההתפתחות ההיסטורית של מדע המדינה, כשהוא פותח בראשוני הפילוסופים היווניים ובעיקר באפלטון, בוחן את האסכולה הסטואית ומתקדם לעידן ההגות הנוצרית ולחידושים שהיא הביאה לתחום. באמצעות בחינת רעיונותיהם של סדרת הוגי דעות לאורך השנים, קסירר מאבחן את ההתפתחויות המרכזיות בתחום, כשהוא מתמקד בדמויות כמו ניקולו מקיאוולי ותומאס הובס.

קסירר מנתח את רעיונותיהם של תומאס קרלייל על הסגידה לגיבורים ושל ארתור דה גובינו על תורת הגזע, וטוען כי השילוב בין הרעיונות של שניהם, גם אם הם עצמם לא כיוונו לכך, יצר את הרקע לצמיחתה של האידאולוגיה הפשיסטית ושל הרעיונות הטוטליטריים. לזאת הוא מוסיף עיון מעמיק במשנתו של גאורג וילהלם פרידריך הגל, שהפילוסופיה שלו היא זו שנתנה את ההכשר הרעיוני – לפי קסירר – לגידולם של רעיונות פוסט-מודרניים שאפשרו את שובה של המיתולוגיה לשדה הפוליטי.

מסקנתו המרכזית של קסירר היא שנוכחותה של המיתולוגיה, בדמותה המודרנית, דהיינו החלפתם של המכשף שמבטיח מעשה על טבעי בפוליטיקאי שמבטיח תוצאה בלתי הגיונית, היא זו שהובילה לעלייתם של משטרים טוטליטריים, וכי הטעות המרכזית של המערב היא העובדה שהוא התייחס לרעיונות הללו בלגלוג ובחוסר אמון, ולא טרח להיאבק בהם כבר בתחילת הדרך.

## מבנה הספר
הספר כולל הקדמת המתרגם, שלושה חלקים ובהם שמונה-עשר פרקים ופרק סיום קצר. החלקים הם:
* מהו מיתוס?
* המאבק נגד המיתוס בהיסטוריה של התאוריה הפוליטית
* המיתוס של המאה העשרים

## קישורים חיצוניים
* 

קטגוריה:ספרי עיון